CELEX: 32022R0626
Language: hr
Date: 2022-04-13 00:00:00
Title: Uredba Vijeća (EU) 2022/626 od 13. travnja 2022. o izmjeni Uredbe (EU) 2022/263 o mjerama ograničavanja kao odgovora na priznavanje područja ukrajinskih regija Donjecka i Luhanska koja nisu pod kontrolom vlade i na naredbu ruskim oružanim snagama da stupe na ta područja

13.4.2022   
               
               
                  HR
               
               
                  Službeni list Europske unije
               
               
                  L 116/3
               
            
         UREDBA VIJEĆA (EU) 2022/626
         od 13. travnja 2022.
         o izmjeni Uredbe (EU) 2022/263 o mjerama ograničavanja kao odgovora na priznavanje područja ukrajinskih regija Donjecka i Luhanska koja nisu pod kontrolom vlade i na naredbu ruskim oružanim snagama da stupe na ta područja
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 215.,
         uzimajući u obzir Odluku Vijeća (ZVSP) 2022/628 od 13. travnja 2022. o izmjeni Odluke Vijeća (ZVSP) 2022/266 o mjerama ograničavanja kao odgovor na priznavanje područja ukrajinskih regija Donjecka i Luhanska koja nisu pod kontrolom vlade i na naredbu ruskim oružanim snagama da stupe na ta područja (1),
         uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
         budući da:
         
                     (1)
                  
                  
                     Uredbom Vijeća (EU) 2022/263 (2) provodi se nekoliko mjera predviđenih Odlukom Vijeća (ZVSP) 2022/266 (3), uključujući određena ograničenja trgovine na područjima ukrajinskih regija Donjecka i Luhanska koja nisu pod kontrolom vlade.
                  
               
                     (2)
                  
                  
                     S obzirom na humanitarnu krizu koja je posljedica ničim izazvane invazije oružanih snaga Ruske Federacije na Ukrajinu, Vijeće je 13. travnja 2022. donijelo Odluku (ZVSP) 2022/628, kojom je Odluka (ZVSP) 2022/266 izmijenjena kako bi se uključila izuzeća kojima se jasno definiranim kategorijama tijela, osoba, subjekata, organizacija i agencija omogućuje pružanje robe i tehnologije za uporabu u određenim sektorima, kao i pružanje određenih ograničenih usluga i pomoći povezanih s takvom robom i tehnologijom, osobama, subjektima i tijelima na područjima ukrajinskih regija Donjecka i Luhanska koja nisu pod kontrolom vlade ili za uporabu na tim područjima, ako je to potrebno u humanitarne svrhe. Isto tako, izuzećima se omogućuje pružanje posebnih ograničenih usluga i pomoći izravno povezanih s određenom infrastrukturom na područjima ukrajinskih regija Donjecka i Luhanska koja nisu pod kontrolom vlade, ako je to potrebno u humanitarne svrhe.
                  
               
                     (3)
                  
                  
                     Uredbu Vijeća (EU) 2022/263 trebalo bi stoga na odgovarajući način izmijeniti,
                  
               DONIJELO JE OVU UREDBU:
         
            Članak 1.
            U Uredbi (EU) 2022/263 umeću se sljedeći članci:
            
               
                  „Članak 4.a
                  
                     1.   Zabrane iz članka 4. ne primjenjuju se na:
                     
                                 (a)
                              
                              
                                 prodaju, opskrbu, prijenos ili izvoz robe ili tehnologije navedene u Prilogu II.;
                              
                           
                                 (b)
                              
                              
                                 izravno ili neizravno pružanje tehničke pomoći ili usluga posredovanja u vezi s robom i tehnologijom navedenima u Prilogu II. ili u vezi s pružanjem, izradom, održavanjem i uporabom takvih proizvoda; ili
                              
                           
                                 (c)
                              
                              
                                 izravno ili neizravno financiranje ili pružanje financijske pomoći u vezi s robom i tehnologijom navedenima u Prilogu II., svim fizičkim ili pravnim osobama, subjektima ili tijelima u navedenim područjima ili za uporabu u navedenim područjima od strane:
                                 
                                             —
                                          
                                          
                                             javnih tijela ili pravnih osoba, subjekata ili tijela koji primaju javna sredstva Unije ili država članica, pod uvjetom da su takva roba, tehnologija, usluge i pomoć potrebne za isključivo humanitarne svrhe u navedenim područjima;
                                          
                                       
                                             —
                                          
                                          
                                             organizacija i agencija koje Unija ocjenjuje na temelju stupova i s kojima je Unija potpisala okvirni sporazum o financijskom partnerstvu na temelju kojeg organizacije i agencije djeluju kao humanitarni partneri Unije, pod uvjetom da su takva roba, tehnologija, usluge i pomoć potrebne za isključivo humanitarne svrhe u navedenim područjima;
                                          
                                       
                                             —
                                          
                                          
                                             organizacija i agencija kojima je Unija izdala certifikat o humanitarnom partnerstvu ili koje država članica certificira ili priznaje u skladu s nacionalnim postupcima, pod uvjetom da su takva roba, tehnologija, usluge i pomoć potrebne za isključivo humanitarne svrhe u navedenim područjima; ili
                                          
                                       
                                             —
                                          
                                          
                                             specijaliziranih agencija država članica, pod uvjetom da su takva roba, tehnologija, usluge i pomoć potrebne za isključivo humanitarne svrhe u navedenim područjima.
                                          
                                       
                           
                  
                     2.   Odstupajući od članka 4., u slučajevima koji nisu obuhvaćeni stavkom 1. ovog članka, nadležna tijela mogu izdati posebna ili opća odobrenja, pod općim i posebnim uvjetima koje smatraju primjerenima, za:
                     
                                 (a)
                              
                              
                                 prodaju, opskrbu, prijenos ili izvoz robe ili tehnologije navedenih u Prilogu II.;
                              
                           
                                 (b)
                              
                              
                                 izravno ili neizravno pružanje tehničke pomoći ili usluga posredovanja u vezi s robom i tehnologijom navedenima u Prilogu II. ili u vezi s pružanjem, izradom, održavanjem i uporabom takvih proizvoda; ili
                              
                           
                                 (c)
                              
                              
                                 izravno ili neizravno financiranje ili pružanje financijske pomoći u vezi s robom i tehnologijom navedenima u Prilogu II.,
                              
                           svim fizičkim ili pravnim osobama, subjektima ili tijelima u navedenim područjima ili za uporabu u navedenim područjima, pod uvjetom da su takva roba, tehnologija, usluge i pomoć potrebne za isključivo humanitarne svrhe u navedenim područjima.
                  
                  
                     3.   Dotična država članica obavješćuje ostale države članice i Komisiju o svakom odobrenju izdanom na temelju stavka 2. u roku od dva tjedna od izdavanja odobrenja.
                  
                  
                     4.   Ništa u ovom članku ne utječe na usklađenost s Uredbom Vijeća (EU) br. 269/2014 (*1).
                  
               
               
                  Članak 5.a
                  
                     1.   Zabrane iz članka 5. stavka 1. ne primjenjuju se na pružanje tehničke pomoći ili usluga posredovanja, građevinskih ili inženjerskih usluga izravno povezanih s infrastrukturom u navedenim područjima u sektorima iz članka 4. stavka 1., kako je definirano na temelju Priloga II., neovisno o podrijetlu robe i tehnologije, od strane:
                     
                                 (a)
                              
                              
                                 javnih tijela ili pravnih osoba, subjekata ili tijela koji primaju javna sredstva Unije ili država članica, pod uvjetom da su takva pomoć i usluge potrebne za isključivo humanitarne svrhe u navedenim područjima;
                              
                           
                                 (b)
                              
                              
                                 organizacija i agencija koje Unija ocjenjuje na temelju stupova i s kojima je Unija potpisala okvirni sporazum o financijskom partnerstvu na temelju kojeg organizacije i agencije djeluju kao humanitarni partneri Unije, pod uvjetom da su takva pomoć i usluge potrebne za isključivo humanitarne svrhe u navedenim područjima;
                              
                           
                                 (c)
                              
                              
                                 organizacija i agencija kojima je Unija izdala certifikat o humanitarnom partnerstvu ili koje država članica certificira ili priznaje u skladu s nacionalnim postupcima, pod uvjetom da su takva pomoć i usluge potrebne za isključivo humanitarne svrhe u navedenim područjima; ili
                              
                           
                                 (d)
                              
                              
                                 specijaliziranih agencija država članica, pod uvjetom da su takva pomoć i usluge potrebne za isključivo humanitarne svrhe u navedenim područjima.
                              
                           
                  
                     2.   Odstupajući od članka 5. stavka 1., u slučajevima koji nisu obuhvaćeni stavkom 1. ovog članka, nadležna tijela mogu izdati posebna ili opća odobrenja, pod općim i posebnim uvjetima koje smatraju primjerenima, za pružanje tehničke pomoći ili usluga posredovanja, građevinskih ili inženjerskih usluga izravno povezanih s infrastrukturom u navedenim područjima u sektorima iz članka 4. stavka 1., kako je definirano na temelju Priloga II., neovisno o podrijetlu robe i tehnologije, pod uvjetom da su takva pomoć i usluge potrebne za isključivo humanitarne svrhe u navedenim područjima.
                  
                  
                     3.   Dotična država članica obavješćuje ostale države članice i Komisiju o svakom odobrenju izdanom na temelju stavka 2. u roku od dva tjedna od izdavanja odobrenja.
                  
                  
                     4.   Ništa u ovom članku ne utječe na usklađenost s Uredbom (EU) br. 269/2014.
                  
               
            
         
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. travnja 2022.
            
               
                  Za Vijeće
               
               
                  Predsjednik
               
               J.-Y. LE DRIAN
            
         
         
            (1)  SL L 116, 13.4.2022.
         
            (2)  Uredba Vijeća (EU) 2022/263 od 23. veljače 2022. o mjerama ograničavanja kao odgovora na priznavanje područja ukrajinskih regija Donjecka i Luhanska koja nisu pod kontrolom vlade i na naredbu ruskim oružanim snagama da stupe na ta područja (SL L 42 I, 23.2.2022., str. 77.).
         
            (3)  Odluka Vijeća (ZVSP) 2022/266 od 23. veljače 2022. o mjerama ograničavanja kao odgovor na priznavanje područja ukrajinskih regija Donjecka i Luhanska koja nisu pod kontrolom vlade i na naredbu ruskim oružanim snagama da stupe na ta područja (SL L 42 I, 23.2.2022., str. 109.).